Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: 1994. évi XLII. törvény 26. §-ának (1) bekezdésében kapott felhatalmazás alapján — a Magyar Nemzeti Bank
Paragraph Index: 106

(11) Az egyéb bevételek és az egyéb ráfordítások között a Tv. előírásainak megfelelő egyéb bevételeket és egyéb ráfordításokat kell kimutatni, a biztosítási állományhoz kapcsolódó ingatlan értékesítésének bevételei, illetve ráfordításai kivételével. Nem itt kell kimutatni továbbá az olyan tételeket, amelyek közvetlenül biztosítási szerződésekhez kapcsolhatók (pl. tűzvédelmi hozzájárulás). Az ilyen tételeket az Egyéb biztosítástechnikai bevételek, illetve Egyéb biztosítástechnikai ráfordítások soron kell kimutatni. Az egyéb bevételek és az egyéb ráfordítások között kell továbbá a biztosítónak a nem saját biztosítási szerződésekhez, illetve a nem biztosítási tevékenységekhez kapcsolódó bevételeket és ráfordításokat kimutatnia (pl. más biztosító részére történő kárrendezés, termékértékesítés, vagyonkezelői tevékenység stb.). Magyar Exporthitel Biztosító Részvénytársaságra vonatkozó sajátos előírások

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes